Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Mitä sana seurakunta tuo mieleesi?
Raamatussa se tarkoittaa Jumalan tarkoituksia varten uloskutsuttuja.
Heidät on kutsuttu olemaan Jumalan Sanan todistajia -
pääasiassa teoin, ei vain sanoin.
Silloin ihmiset näkevät heissä Jumalan läsnäolon ja kirkkauden.
Eli seurakunta on väline, -
jonka kautta hän ilmoittaa läsnäoloaan tässä maailmassa.
Jatkamme tänään Ilmestyskirjan tutkimista.
Luvusta 2 löydämme 7 kirjettä 7 Vähä-Aasian seurakunnalle.
Luku seitsemän puhuu tarkoituksesta, jota varten seurakunta on erotettu: -
tuomaan julki Jumalan totuutta ja elämään Sanaa todeksi.
Monet sanovat, -
että nämä 7 seurakuntaa kuvaavat 7 eri ajanjaksoa.
Vaikka se onkin yleinen tulkinta, sille ei löydy Raamatusta perustaa.
Jos yritetään sijoittaa jokainen näistä seurakunnista eri ajanjaksolle, -
sekä Raamattua että historiaa pitää vääntää, jotta saataisiin haluttu tulos.
Ei siinä puhuta kirkkohistorian 7 jaksosta.
Ei, vaan Jumala antaa 7 kirjettä 7 seurakunnalle -
erottaakseen meidät pyhitykseen.
Silloin voimme todistaa Jumalan lunastuksesta -
ennen Jumalan valtakunnan perustamista.
Jumala kertoo 7 eri kirjeessä sanoman meille kaikille.
Raamatun oikeaan tulkintaan johtaa tietty vihje, -
joka auttaa ymmärtämään, ettei tässä puhuta ajanjaksoista -
vaan täydellisestä ilmoituksesta kaikille uskoville.
Vihje on se, mitä joka kirjeen lopussa sanotaan: -
"Jolla on korva, se kuulkoon, mitä Henki seurakunnille sanoo."
Siinä ei puhuta yhdelle vaan kaikille seurakunnille -
kautta koko kirkkohistorian ajan.
Otetaan esille Ilmestyskirjan luvun 2 jae 1.
Joissakin raamatunkäännöksissä siinä käytetään sanaa enkeli.
Enkelillä tarkoitetaan yleensä yliluonnollista olentoa.
Mutta asiayhteyden perusteella sana tarkoittaa pikemminkin -
seurakunnan johtajaa.
Tässä kirjoitetaan siis Efeson seurakunnan johtajalle.
Emme aio puhua paljon näiden 7 kaupungin merkityksestä.
Valmistellessani tätä puhetta huomasin, -
kaupungin kuvaukseen vaikuttaa kirjeen viesti -
enemmän kuin se, mitä historiallisesti tiedämme näistä kaupungeista.
On paljon parempi antaa näiden sanojen puhua meille -
kuin yrittää ymmärtää, -
miksi nämä asiat sanottiin juuri näiden kaupunkien seurakunnille.
Sanon silti sen verran, että Efeso tunnettiin koulutuskeskuksena.
Siellä oli valtavan suuri kirjasto.
Efesossa korostettiin oppineisuutta.
Ehkä se auttaa meitä ymmärtämään Messiaan viestiä tälle seurakunnalle.
Ilm. 2:1: "Efeson seurakunnan enkelille kirjoita: 'Näin sanoo hän, -
joka pitää niitä seitsemää tähteä oikeassa kädessään...'"
Jokainen kirje on kirjoitettu samalla kaavalla.
Koko kirjahan käsittelee ilmestystä Messias Jeshuasta.
Jokaiselle seurakunnalle Messiasta kuvaillaan eri tavoin.
Niissä kuvaillaan aina jotain puolta hänen persoonastaan, -
joka meidän tulee hänestä ja hänen toiminnastaan tietää.
"Näin sanoo hän, -
joka pitää niitä seitsemää tähteä oikeassa kädessään..."
Luvussa 1 näimme, -
että tähdillä tarkoitetaan seurakunnan johtajia, viestintuojia.
Messias pitää heitä kädessään.
Messias tukee heitä heille annetussa kutsumuksessa.
"...hän, joka käyskelee -
niiden seitsemän kultaisen lampunjalan keskellä..."
Tässä korostetaan Messiaan läsnäoloa omiensa keskellä.
Emme kykenisi toteuttamaan kutsumustamme, -
ellei hänen läsnäolonsa olisi kanssamme Pyhän Hengen kautta.
Messias pitää kädessään johtajia, jotta he välittäisivät sanoman toisille.
Hän kulkee myös keskuudessamme vahvistaen meitä läsnäolollaan -
ja auttaen meitä pysymään uskollisina hänen tarkoitusperilleen.
Jokaiselle seurakunnalle Messias kertoo tietyt asiat.
Jae 2: "Minä tiedän sinun tekosi..."
Usein uskoville on tärkeämpää se, mitä he uskovat kuin mitä he tekevät.
Tietyssä mielessä se on oikein, -
mutta älä luule, etteivät tekomme olisi Jumalalle silti tärkeitä.
On tärkeää ymmärtää aika oikein.
Hän sanoo jokaiselle näistä seurakunnista: "Minä tiedän tekosi."
Hän ei arvioi sitä, ovatko näihin seurakuntaan kuuluvat pelastuneita.
Hehän ovat jo ottaneet evankeliumin vastaan.
Tässä kirjassa kerrotaan uskoville tapahtuvasta tekojen tuomiosta.
1. Kor. 3:ssa Paavali sanoo, että tekomme koetellaan tulessa.
Oikealla perustalla, Messiaan kunniaksi -
ja Pyhän Hengen voitelun kautta tehdyt työt -
muuttuvat tuossa tulessa kullaksi ja hopeaksi.
Mutta omassa voimassamme tehdyt työt -
tuli kuluttaa ne kuin oljet.
Teot ovat siis tärkeitä. Jakeessa 2 sanotaan: -
"Minä tiedän sinun tekosi ja vaivannäkösi ja kärsivällisyytesi, -
ja ettet voi pahoja sietää..."
Monesti uskovat näkevät, kun joku käyttäytyy sopimattomasti.
Emme yleensä silloin sano mitään.
Mutta Messias sanoo Efeson seurakunnasta, -
ettei se sietänyt keskuudessaan pahuutta.
On merkittävää, että se sanotaan aluksi.
Emme saa suhtautua pahuuteen leväperäisesti.
Meidän pitää kutsua pahuutta pahuudeksi.
"Minä tiedän sinun tekosi ja vaivannäkösi ja kärsivällisyytesi, -
ja ettet voi pahoja sietää; -
sinä olet koetellut niitä, jotka sanovat itseänsä apostoleiksi..."
Kaikessa tässä on kyse erottelusta.
Meidät uskovat on kutsuttu erottelemaan.
Se on yksi Pyhän Hengen työn tuloksia meissä.
Puhuimme viimeksi siitä, että valo erottaa yön ja päivän toisistaan.
Samoin meidänkin tulee erottaa oikea väärästä ja hyvä pahasta.
Tulee tietää, mikä on Jumalasta ja mikä ei.
Messias antaa tunnustusta: "Minä tiedän... ettet voi pahoja sietää, -
sinä olet koetellut niitä, jotka sanovat itseänsä apostoleiksi, eivätkä ole..."
ja olet havainnut heidät valhettelijoiksi..."
Ilmestyskirja kuvailee tätä seurakuntaa -
erilaiseksi kuin nykyajan seurakunnat.
Seurakunta sanoo itseään apostoleiksi kutsuville -
erottelukykynsä ja Jumalan Sanan perusteella: -
"Olemme huomanneet, että te valehtelette."
Ei kovin kohteliaita tai ystävällisiä sanoja.
Mutta epätoivoisissa tilanteissa tarvitaan epätoivoisia keinoja.
Ihmisten tulee saada tietää, mikä on totta ja mikä petosta.
Sanassa sanotaan, että lopun aikoina tulee voimakkaita eksytyksiä.
Eksytys johtaa ihmiset harhaan.
Siksi seurakunnan pitää osata opettaa ja varoittaa ihmisiä oikein.
On sopivaa sanoa joillekin apostoleiksi itseään kutsuville: -
"Kyseessä on vale."
Jae 3: "...ja sinulla on kärsivällisyyttä, -
ja paljon sinä olet saanut kantaa minun nimeni tähden, -
etkä ole uupunut."
Eli aluksi Messias sanoo Efeson seurakunnalle paljon myönteistä.
Korostettuaan hyviä puolia Messias siirtyy toisiin asioihin.
Vaikka he ovat olleet kärsivällisiä ja puhuneet totuutta, -
"Mutta se minulla on sinua vastaan, -
että olet hyljännyt ensimmäisen rakkautesi."
Mitähän se tarkoittaa?
Muistetaan, että Efesossa oli suuri kirjasto.
Seurakunta tiesi paljon.
Tieto on auttanut heitä erottamaan hyvän pahasta.
He ovat viisaita ja tietävät paljon, -
mutta heidän käytöksensä on pikemminkin mekaanista -
kuin lähtöisin rakkaudesta Jumalaan.
He tietävät totuuden, mutta se ei saa heissä aikaan läheisyyttä Jumalaan.
Ei tässä sattumalta sanota: "Olet jättänyt ensimmäisen rakkautesi."
He eivät enää ihastele Messiasta.
Heidän käytöksensä ei johdu rakkaudesta Jumalaan vaan tiedosta.
"...olet hyljännyt ensimmäisen rakkautesi.
Muista siis, mistä olet langennut..."
Muista, että olit kadotettu ja toivoa vailla.
Elämäsi muuttui, koska Jumala rakasti maailmaa.
Kun on alamaissa, on hyvä lukea Hesekielin kirjaa.
Siellä puhutaan Israelista vastasyntyneenä lapsena, -
joka jätettiin yksin.
Se sätkyttelee kuolemaisillaan veressä. Kukaan ei siitä huolehdi.
Se olisi menehtynyt, ellei Jumala olisi sitä säälinyt rakkaudessaan.
Messias sanoo: "Olette unohtaneet, että vereni on teidät lunastanut."
Puhuimme jo aiemmin siitä, -
että Jumala rakkaudessaan pesi meidät puhtaaksi synneistä verellään.
Sen oli Efeson seurakunta unohtanut. Jae 5: -
"Muista siis, mistä olet langennut, ja tee parannus..."
Kaikkia 7 seurakuntaa kehotetaan tekemään parannus.
Heprean kielessä parannuksen teko tarkoittaa suunnan muutosta.
Jos kuljet omaan suuntaasi, et Jumalan, sinun tulee vaihtaa suuntaa.
Kreikaksi parannuksen teko on metanoia.
Noia tarkoittaa tietoa. Meta tarkoittaa "kanssa" tai "jälkeen".
Kyse on siitä, miten reagoimme totuuteen.
Näkyykö sinun elämästäsi ilosanoma Jumalan rakkaudesta?
Kun ihmiset näkevät valintasi ja elämäsi, -
kertovatko ne ihmisille rakkaudesta Herraan ja antautumisesta hänelle?
Rakkaus ja antautuminen liittyvät luontaisesti yhteen.
Efeson seurakunnan jäsenet toimivat tiedon pohjalta, -
eivät rakkaudesta lunastukseen, jonka ovat saaneet Jumalan armosta.
Jae 5: -
"...tee parannus, ja tee niitä ensimmäisiä tekoja..."
Siinä puhutaan siitä, miten käyttäydyit uskoon tulosi jälkeen.
Reagoit vastaanottamaasi rakkauteen.
Me rakastamme Jumalaa, koska hän on ensin rakastanut meitä.
Jos käytöstämme ei ohjaa Jumalan rakkaus, -
emme todista totuudesta siten, kuin meidän tulisi.
Jae 5 jatkuu: "...mutta jos et..."
Siinä puhutaan vapaasta tahdosta.
Messias puhuu siinä uskoviksi tunnustautuneille.
Menipä mihin tahansa seurakuntaan, -
huomaa, että niissä käy ihmisiä monesta eri syystä.
Heillä on sisimmässään kipua. He etsivät yhteyttä tai aviopuolisoa.
He toivovat saavansa seurakunnasta jotain.
Kerron esimerkin.
Eräs kirkkokunta teki kyselyn seurakunnilleen.
Kyselyä ei tehty kaikille vaan pelkästään vastuunkantajille, -
niille, jotka opettivat Sanaa eri ikäryhmille.
Heiltä kysyttiin: "Jos kuolisit tänä iltana, pääsisitkö taivaaseen?"
Suurin osa vastasi: "Toivottavasti."
Vastaus on kauhea, koska siinä epäillään Messiaan työn riittävyyttä.
Messiaan ristintyö oli kaikkiriittävä.
Kun otat vastaan ilosanoman, sinut vanhurskautetaan.
Pelastuminen ei riipu ihmisen omista teoista -
vaan Messiaan teon kaikkiriittävyydestä.
Kun otan hänen työnsä vastaan, olen liitossa hänen kanssaan.
Messias pitää huolen tästä uudesta liitosta, en minä.
En pääse liitosta pois, kuten Joh. 10:ssä sanotaan.
Sen mukaan olemme Messiaan kädessä.
Olemme myös Isän kädessä. Olemme kaksoisotteessa.
Kukaan ei voi meitä ryöstää hänen kädestään.
Meillä on iankaikkinen turva evankeliumin totuudessa.
Siksi on tärkeä ymmärtää, keitä olemme Messiaassa.
Jos joku vain toivoo pääsevänsä taivaaseen, -
hän ei ole ymmärtänyt evankeliumin sanomaa.
Messias sanoo: " ...jos et [tee parannusta], -
niin minä tulen sinun tykösi ja työnnän sinun lampunjalkasi pois paikaltaan..."
Lampunjalan tarkoitus ei ole saada osakseen ihastelua.
Sen tarkoitus oli levittää valoa eli Jumalan kirkkautta.
Jos Jumalan kirkkaus ei näy, Messias ottaa lampunjalan pois, -
koska seurakunnassa on tottelemattomuutta ja kapinointia.
Pelastuksen totuus puuttuu.
Jos Jumalan kirkkaus ei näy sinusta pysyvästi, -
et ole pelastunut.
"... minä tulen sinun tykösi ja työnnän sinun lampunjalkasi pois paikaltaan, -
ellet tee parannusta." Siinä parannus mainitaan jo kolmannen kerran.
Tämän vuoksi Sana kertoo, että Daavid oli Jumalan mielen mukainen.
Kun Naatan sanoi Daavidille, että tämä oli tehnyt syntiä, -
Daavid ei yrittänyt selitellä eikä puolustella.
Daavid teki nopeasti parannuksen.
Kun Jumala näyttää ihmiselle väärän asian tämän elämästä, -
meidän on tehtävä pikaisesti parannusta.
Jos joku ei tahdo tehdä parannusta, hän ei ole edes uskossa.
Eli tässä kehotetaan tekemään parannus. Jae 6: -
"Mutta se sinulla on, että sinä vihaat nikolaiittain tekoja..."
Sana "nikolaiitat" muodostuu kahdesta kreikan sanasta.
Sana nikao tarkoittaa voittamista.
Myöhemmin tässä puhutaan niille, jotka voittavat.
Nike-urheilukenkien valmistaja saa nimensä tästä sanasta.
Nike tarkoittaa voittamista. Laos tarkoittaa kansaa.
Efeson seurakunta oli vihannut tämän ihmisryhmän tekoja.
Nikolaiitoilla tarkoitetaan niitä, jotka haluavat hallita muita.
He tulevat Herran huoneeseen rakentamaan itseään.
He haluavat olla auktoriteettina.
He ovat ylpeitä ja tahtovat hallita ihmisiä.
He eivät nosta ihmisiä vaan painavat heitä alas ja tahtovat heidät voittaa.
Jumalakin vihaa heidän tekojaan: "... joita myös minä vihaan."
Jae 7: "Jolla on korva..." Siinä tarkoitetaan hengellisiä korvia.
Pelastumisesta seuraa kyky kuunnella Pyhää Henkeä.
Kun olemme tulleet vanhurskaiksi, olemme uusia luomuksia.
Kykenemme kuulemaan Pyhän Hengen viisautta ja varotuksia.
"Jolla on korva, se kuulkoon, mitä Henki seurakunnille sanoo."
Siinä puhutaan seurakunnista monikossa, eli kaikista seurakunnista.
Oikean tulkintamenetelmän mukaan kaikki nämä kirjeet on kirjoitettu -
kaikille näille 7 seurakunnalle.
Tätä kohtaa on mahdoton tulkita niin, -
että jokainen näistä seurakunnista edustaisi historian eri jaksoja.
"Jolla on korva, se kuulkoon, mitä Henki seurakunnille sanoo.
Sen, joka voittaa, minä annan syödä elämän puusta..."
Kun Aadam ja Eeva olivat Eedenin puutarhassa, -
siellä oli kaksi puuta erillään kaikista muista: -
hyvän- ja pahantiedon puu sekä elämän puu.
He menivät väärän puun luo, koska olivat tottelemattomia.
He eivät kuunnelleet Jumalan neuvoa vaan kapinoivat sitä vastaan -
ja kuuntelivat vihollista.
Elämän puun kautta tulee elämä Jumalan valtakunnassa.
Elämän puun kautta olemme saaneet lunastuksen.
Ei ole sattumaa, että lunastus tapahtui ristinpuulla.
"Sen, joka voittaa, minä annan syödä elämän puusta, -
joka on Jumalan paratiisissa."
Johannes lainaa Vanhan testamentin profetioita vähän eri sanoin -
kertoessaan saamaansa ilmestystä.
Jes. 51:3:ssa kerrotaan Eedenin puutarhasta.
Johannes taas puhuu Jumalan puutarhasta.
Eli Jumalan valtakunnassa ei palata Eedenin puutarhaan.
Pääsemme uuteen ja parempaan puutarhaan.
Jumala on läsnä tässä uudessa Eedenin puutarhassa.
Tässä korostetaan sitä, -
että Jumala on kanssamme siellä ikuisesti.
Ensi viikolla tutkimme Ilmestyskirjan lukua 2 lisää.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen